Nabilog man ni Carlos Arejola kan 2004 an ideya nin sarong panrehiyon na patiribayan sa pagsurat nin literaturang Bikolnon matapos an ikaduwang Pagsurat Bikolnon, an Premio Tomas Arejola para sa Literaturang Bikolnon (PTALB). An mga inisyatibang ini pinagmidbid kan 2007 Mayoral Recognition Award kan Syudad nin Naga asin kan Unyon ng Manunulat sa Pilipinas (UMPIL) kan 2008. Huring ginibo an rehiyonal na workshop kan 2012 sa Crown Hotel sa Syudad nin Naga, Camarines Sur mantang liwat na binuhay an premyo kan 2016, an huring edisyon kan patiribayan.